*APSTIPRINĀTS:*

*ar iepirkuma komisijas 2019.gada 23.jūlija*

*sēdes protokolu Nr.7*

**VAS “Latvijas dzelzceļš”**

**Atklātā konkursa**

**„****Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvniecība”**

**(iepirkuma identifikācijas Nr.** **LDZ 2019/5-IB/6.2.1.2/16/I/001/01-04)**

**SKAIDROJUMS Nr.5**

|  |  |  |
| --- | --- | --- |
| Nr.p.k. | *Jautājumi* | *Atbildes* |
| **1.** | Lūdzam apstiprināt, ka ražotāja tehnisko dokumentāciju, specifikāciju, bukletus kas ir angļu valodā nav nepieciešams konkursa piedāvājumā tulkot uz latviešu valodu. | Saskaņā ar Nolikuma 5.1.punktu un Līguma noteikumu 5.2.apakšpunktu dokumentiem, kurus Uzņēmējs iesniedz Pasūtītājam un/vai valsts iestādēm, vai trešajām personām, ir jābūt latviešu valodā. |
| **2.** | Saskaņā ar Pasūtītāja prasību 4. sējuma “ELEKTROAPGĀDE” un atklātā konkursa sniegtajiem skaidrojumiem Nr.1,2,3., Pasūtītāja prasības paredz kontakttīkla rekonstrukciju, tai skaitā kontakttīkla konsoļu nomaiņu ,ka arī kontakttīkla piekares visu elementu , izņemot nesošo trosi un kontaktvadu, nomaiņu,  posmā no kontakttīkla balstiem Nr.5 un Nr.6 (st. Mangaļi) līdz balstam Nr.19.un Nr.20. (st. Ziemeļblāzma).  Tādēļ, kontakttīkla rekonstrukcijas zonā ietilpst kontakttīkla atdalītāji: stacijā Mangaļi ; C,D, S-12,A,B (esošie) un stacijā Ziemeļblāzma : C (esošais), D(projektējamais) un S-23 (esošais) (vai S-12(proj.)). Visi esošie atdalītāji ir aprīkoti ar elektrisko piedziņu ar DV un TV. Ņemot vērā, ka Pasūtītāja prasībās netika minēti kontakttīkla atdalītāji un kontakttīkla sekcionēšana, lūdzam sniegt atbildes uz sekojošiem atbildēm:a. vai projektā ir jāparedz papildus jauna kontakttīkla atdalītāja D uzstādīšanu st. Ziemeļblāzmā, lai nodrošinātu tipveidu kontakttīkla sekcionēšanas shēmu?b. vai projektā ir jāparedz esošo kontakttīkla atdalītāju ar piedziņām nomaiņu uz jauniem?c. vai projektā ir jāparedz kontakttīkla atdalītāju TV un DV vadību ar pieslēgumu esošai SKADA sistēmai? | 1. Uzņēmējam jānodrošina jauna kontakttīkla atdalītāja D uzstādīšana stacijā Ziemeļblāzma, lai nodrošinātu tipveidu kontakttīkla sekcionēšanas shēmu.
2. Uzņēmējam jānodrošinaesošo kontakttīkla atdalītāju ar piedziņām nomaiņu uz jauniem.
3. Uzņēmējam jānodrošina kontakttīkla atdalītāju TV un DV vadību ar pieslēgumu esošai SCADA sistēmai.
 |
| **3.** | Vai ir nepieciešams paredzēt projektā kontakttīkla vidēja enkurojuma mezglu nomaiņu? | Uzņēmējam jānodrošina projektā esošo kontakttīkla vidēja enkurojuma mezglu nomaiņa. |
| **4.** | Vai ir nepieciešams paredzēt projektā esošo kontakttīkla balstu (kuras netiek mainīti) zemējuma, tai skaitā grupveida zemējuma, nomaiņu? | Uzņēmējam jānodrošina projektā esošo kontakttīkla balstu (kuri netiek mainīti) zemējums, tai skaitā grupveida zemējums.  |
| **5.** | Lūdzam apstiprināt, ka Pasūtītāja prasībās minēts pants Nr. 6.2. Maintenance and Operating Costs (skat. Volume 3. Employer’s Requirements. Section 5. Project Implementation requirements) atiecināms tikai Signalizacijas Sistēmai un tajā nav jārēķinā visas pārājas apakšsistēmas, tai skaitā Telekomunikaciju apakšsistēmu, Elektrobarošānas apakšsistēmu, Apsardzes apakšsistēmu, Ēkas un ar to saistītas apakšsistēmas un Sležu ceļus | Pasūtītāja prasību 3.sējuma 5.sadaļas 6.2.punkta prasības ir attiecināmas uz Signalizācijas sistēmu un tās funkcionāli neatņemamām apakšsistēmām, ieskaitot signalizācijas sistēmas barošanas un telekomunikāciju apakšsistēmas. |
| **6.** | Pamatojoties uz to, ka pastāv dažādas ražošanas tehnoloģijas un dažādas metodes blokveida mangāna krusteņa nepieciešamās cietības sasniegšanai, lūdzam apstiprināt, ka Pasūtītāja prasībām atbildīs pārmijas, kuru krusteņi ievērojot 2.sējuma 3.4.6. sadaļas 4.punktu atbildīs formulējumam:“Blokveida mangāna krustenis, kas sastāv no lietas mangāna centrālās daļas un kura cietība vismaz 500 HB tiek sasniegta pēc pārmijas ekspluatācijas uzsākšanas, bet ne vēlāk kā pēc 10 milj. t. bruto vilcienu caurlaišanas, kuram ar sadurkontaktmetināšanas paņēmienu pievienotas R350HT materiāla klases pieslēgsliedes ar cietību 350 - 390 HB atbilstoši standarta EN13674-1 prasībām. Krusteņa ģeometrija atbilstoši EN 13232-6 standarta prasībām.” | Minētais formulējums neatbilst Pasūtītāju prasību 2.sējuma 3.4.6.sadaļas 4.punka 4.1.2. apakšpunktam: *“Blokveida mangāna krustenis, kas sastāv no lietas mangāna centrālās daļas ar sākotnējo cietību ne zemāku kā 340 HB, un, kura cietība vismaz 500 HB tiek sasniegta pēc pārmijas ekspluatācijas uzsākšanas, bet ne vēlāk kā pēc 10 milj. t. bruto vilcienu caurlaišanas, kuram ar sadurkontaktmetināšanas paņēmienu pievienotas R350HT materiāla klases pieslēgsliedes ar cietību 350 - 390 HB atbilstoši standarta EN13674-1 prasībām. Krusteņa ģeometrija atbilstoši EN 13232-6 standarta prasībām.”* |
| **7.** | Pasūtītāja 10.07.2019. publicēto grozījumu Nr.2 29.punktā teikts: “Atklāta konkursa nolikuma 3.pielikuma 12.punkta otrajā teikumā aiz vārda „projektētājiem” svītrot vārdus „un būvdarbu vadītājiem””.Izskatot 3.pielikuma 12.punktu konstatējams, ka tajā nav otrā teikuma un attiecīgo vārdu.Lūdzam precizēt – uz kuru punktu attiecas publicētais grozījums. | Precizējam, ka grozījumu Nr.2 29.punkta teksts attiecināms uz 3.pielikuma 15.punkta otro teikumu. |
| **8.** | Pasūtītāja Prasību 4. sējuma sadaļā 1.1.2. “Ziemeļblāzmas parka nepāra sliežu ceļu kopsavilkums” ir norādīts, ka jāuzstāda jauna kompaktā apakšstacija KTA-142GL betona korpusā.Lūdzu izsniegt vienlīnijas shēmu šai kompaktajai apakšstacijai. | Uzņēmējam jāizstrādā būvprojekts, t.sk. arī jaunās KTA-142GL vienlīnijas shēma.  |
| **9.** | Pasūtītāja Prasību 4. sējuma sadaļā 1.1.2. “Ziemeļblāzmas parka nepāra sliežu ceļu kopsavilkums” ir norādīts, ka KTA-142GL ir jāpieslēdz pie esošās 10 kV GL gaisvadu līnijas. Lūdzu precizēt, kāds ir attālums no KTA-142GL līdz esošai 10 kV GL gaisvadu līnijai? | Esošā KTA-142GL atrodas ~11m attālumā no 10 kV līnijai.  |
| **10.** | Pasūtītāja Prasību 4. sējuma sadaļā 1.1.1. “Ziemeļblāzmas parka vidus daļa” ir norādīts, ka no T-5002 līdz SCB ēkas ievada sadalei ir jāiegulda jauns barošanas kabelis.Lūdzu precizēt, kāds ir attālums no T-5002 līdz iepriekš minētai ēkai? | Jaunās ēkas, dzelzceļa iekāru izvietošanai (t.sk. SCB iekārtu), atrašanās vieta tiks noteikta Uzņēmēja izstrādātajā būvprojektā. Līdz ar to attālums no T-5002 līdz iepriekš minētai ēkai ir atkarīgs no būvprojekta risinājuma.Esošas barošanas kabeļu trases (no T-5002 līdz SP-1 un no SP-1 līdz stacijas ēkai) aptuvenais garums ir ~ 470m.  |
| **11.** | Pasūtītāja Prasību 4. sējuma sadaļā 1.1.1. “Ziemeļblāzmas parka vidus daļa” ir norādīts, ka visus esošos patērētājus pieslēgt pēc jaunās shēmas no ievada sadales, nomainot SP-2, SP-1, SP-RAI sadales un nepieciešamās kabeļu līnijas. Lūdzu izsniegt jauno shēmu pēc kuras ir jāpieslēdz jaunās sadales.Lūdzu izsniegt esošo sadaļu vienlīnijas shēmas.Kādi ir esošo sadaļu kabeļu garumi? | Uzņēmējam jāizstrādā būvprojekts, t.sk. arī shēmas. Esošā vienlīnijas shēma tiks nodota Uzņēmējam pēc līguma noslēgšanas projektēšanas laikā. Ar Ziemeļblāzmas stacijas operatīvo elektroapgādes shēmu iespējams iepazīties klātienē VAS „Latvijas dzelzceļš”, Rīgā, Gogoļa ielā 3, 340.kabinetā, iepriekš sazinoties ar VAS “Latvijas dzelzceļš” Iepirkuma biroja Vecāko iepirkumu speciālisti Danu Cielēnu (tel. 6723 4955), līdzi ņemot personu apliecinošu dokumentu. |
| **12.** | Pasūtītāja Prasību 4. sējuma sadaļā 1.1.1. “Ziemeļblāzmas parka vidus daļa” ir norādīts, ka jāuzstāda jauna kompaktā apakšstacija KTA-137GL betona korpusā.Lūdzu izsniegt vienlīnijas shēmu jaunbūvējamajam transformatoru punktam. | Uzņēmējam jāizstrādā būvprojekts, t.sk. arī jaunās KTA-137GL vienlīnijas shēma.  |
| **13.** | Pasūtītāja Prasību 4. sējuma sadaļā 1.1.1. “Ziemeļblāzmas parka vidus daļa” ir norādīts, ka KTA-137GL ir jāpieslēdz no jaunas 10kV GL kabeļu līnijas.Lūdzu precizēt cik gara ir jaunizbūvējamā līnija? Lūdzu precizēt vai iepriekš minētai apakšstacijai ir vienpusēja barošana?Gadījumā ja nav, tad kur un kādā attālumā ir jāpieslēdz otrs vidējā sprieguma kabelis? | Jaunās apakšstacijas KTA-137GL atrašanās vieta tiks noteikta Uzņēmēja izstrādātajā būvprojektā. Līdz ar to attālums no KTA-137GL līdz 10kV GL kabeļu līnijai ir atkarīgs no būvprojekta risinājuma.Jā, KTA-137GL (apakšstacijai) ir jānodrošina vienpusēja barošana. |
| **14.** | Pasūtītāja Prasību 4. sējuma sadaļā 1.1.1. “Ziemeļblāzmas parka vidus daļa” ir norādīts, ka KTA-137GL 0.4kV sadales iekārta ir jānodrošina ar 15% rezervi.Lūdzu precizēt vai KTA-137GL ir jāpieslēdz pārmiju Nr.1, 3, 5, 7, 12, 14, 21(17), 19 apsilde, pārmiju Nr.1, 3, 5, 7, 21(17), 19, 12, 14, 8, 10 apgaismojums, kā arī SCB un sakaru rezerves barošana? | Normālā darba režīmā KTA-137GL ir jānodrošina pārmiju Nr.1, 3, 5, 7, 12, 14, 21(17), 19 apsilde un pārmiju Nr.1, 3, 5, 7, 21(17), 19, 12, 14, 8, 10 apgaismojums. Avārijas režīmā KTA-137GL ir jānodrošina SCB un sakaru rezerves barošana, atslēdzot pārmiju Nr.1, 3, 5, 7, 12, 14, 21(17), 19 apsildi.  |
| **15.** | Pasūtītāja Prasību 4. sējuma sadaļā 1.1.3. “Ziemeļblāzmas parka pāra sliežu ceļu kopsavienojums” ir norādīts, ka jāuzstāda jauna kompakta transformatoru apakšstacija KTA-132GL betona korpusā.Lūdzu izsniegt vienlīnijas shēmu jaunbūvējamajam transformatoru punktam. | Uzņēmējam jāizstrādā būvprojekts, t.sk. arī jaunās KTA-132GL vienlīnijas shēma.  |
| **16.** | Pasūtītāja Prasību 4. sējuma sadaļā 1.2. “Sarkandaugavas parks” ir norādīts, ka SCB un sakaru ierīcēm Sarkandaugavas parkā uzstādīt ievadsadalnes vai analoģiska tipa ievada sadales ar diviem ievadiem.Lūdz izsniegt esošo ievadsadaļu shēmas. | Uzņēmējam jāizstrādā būvprojekts, t.sk. arī ievadsadalnes vai analoģiska tipa ievada sadales ar diviem ievadiem shēmas saskaņā ar Pasūtītajā prasību 4. sējuma 13.punktu ”Barošanas sistēma (Vispārējs apraksts)”. Nepieciešamības gadījumā esošās ievadsadaļu shēmas tiks nodotas Uzņēmējam pēc līguma noslēgšanas projektēšanas laikā. |
| **17.** | Pasūtītāja Prasību 4. sējuma sadaļā 1.2. “Sarkandaugavas parks” ir norādīts, ka visus esošos patērētājus (ieskaitot patērētājus ēkā) pieslēgt pēc jaunās shēmas no ievada sadales, nomainot SP-1, SP-2, SP-3, SP-RAI sadales un nepieciešamās kabeļu līnijas.Lūdzu izsniegt visu esošo patērētāju jauno pieslēguma shēmu, kā arī nomaināmo sadaļu vienlīnijas shēmas. | Uzņēmējam jāizstrādā būvprojekts, t.sk. arī visu esošo patērētāju jauno pieslēguma shēmas, kā arī nomaināmo sadaļu vienlīnijas shēmas. Ar Sarkandaugavas stacijas operatīvo elektroapgādes shēmu iespējams iepazīties klātienē VAS „Latvijas dzelzceļš”, Rīgā, Gogoļa ielā 3, 340.kabinetā, iepriekš sazinoties ar VAS “Latvijas dzelzceļš” Iepirkuma biroja Vecāko iepirkumu speciālisti Danu Cielēnu (tel. 6723 4955), līdzi ņemot personu apliecinošu dokumentu.  |
| **18.** | Pasūtītāja Prasību 4. sējuma sadaļā 1.3. “Stacija Mangaļi” ir norādīts, ka jāveic apakšstacijas TP-1627 0,4kV sadales iekārtu pārbūve (nomaiņu pret slēgta tipa jaunajām iekārtām).Lūdzu izsniegt vienlīniju shēmu vecajai 0.4kV sadales iekārtai. | Esošās 0.4kV sadales iekārtas vienlīniju shēma tiks nodota Uzņēmējam pēc līguma noslēgšanas projektēšanas laikā. |
| **19.** | Pasūtītāja Prasību 4. sējuma sadaļā 1.3. “Stacija Mangaļi” ir norādīts, ka jāveic visu EC posteņa esošo patērētāju pieslēgšana pēc jaunās shēmas no ievada sadales, nomainot nepieciešamās sadales un kabeļu līnijas.Lūdzu izsniegt jauno pieslēguma shēmu.Lūdzu precizēt kādas sadales ir jānomaina?Lūdzu precizēt cik garas ir kabeļu līnijas kuras ir jānomaina? | Uzņēmējam jāizstrādā būvprojekts, t.sk. arī jauno pieslēguma shēmu, pēc kuras ir jāpieslēdz jaunās sadales un jānomaina esošās. Ar Mangaļu stacijas operatīvo elektroapgādes shēmu iespējams iepazīties klātienē VAS „Latvijas dzelzceļš”, Rīgā, Gogoļa ielā 3, 340.kabinetā, iepriekš sazinoties ar VAS “Latvijas dzelzceļš” Iepirkuma biroja Vecāko iepirkumu speciālisti Danu Cielēnu (tel. 6723 4955), līdzi ņemot personu apliecinošu dokumentu.  |
| **20.** | Lūdzam apstiprināt, ka tehniskā atbalsta vērtība pēc defektu paziņošanas perioda beigām, prasības kurai ir sniegti Volume 3. Employer’s Requirements. Section 5. Project Implementation requirements punkts 5.6, nav ietverta šī iepirkuma vērtībā, un šis atbalsts Uzņēmējam jānodrošina saskaņā ar atsevišķo vienošanos pēc defektu paziņošanas perioda beigām.  | Tehniskā atbalsta, pēc defektu paziņošanas perioda, vērtība nav jāiekļauj šī iepirkuma vērtībā. |
| **21.** | Lūdzam apstiprināt, ka katrā no p. 1-6 "Darbi" ailē "Izmaksas" jāiekļauj katras sadaļas pilna vērtība, tai skaitā projektēšana, iekārtas, materiāli, darbu veikšana un papildu izmaksas, un rindas "Būvdarbi kopā", "Projektēšana un autoruzraudzība kopā", "Virsizdevumi" ir jāsaprot kā "tai skaitā", un tām jāatspoguļo attiecīgās izmaksas par visu projektu.  | Nolikuma 4.pielikuma 4.veidlapas tabulas ailē "Izmaksas" punktos no 1 līdz 6 jānorāda katras sadaļas būvdarbu pilna vērtība, tai skaitā iekārtas, materiāli, darbu veikšana; punktā "Būvdarbi kopā" jānorāda punktu 1-6 kopsumma; punktā "Būvprojekta izstrāde un autoruzraudzība" jānorāda projektēšanas un autoruzraudzības pilna vērtība; punktā "Virsizdevumi" jānorāda izdevumi saskaņā ar MK 2017.gada 3.maija noteikumiem Nr.239 Latvijas būvnormatīvs LBN 501-17 "Būvizmaksu noteikšanas kārtība"; punktā "Finanšu piedāvājums kopā" jānorāda punktu "Būvdarbi kopā", "Būvprojekta izstrāde un autoruzraudzība" un "Virsizdevumi" kopsumma. |
| **22.** | Lūdzam apstiprināt, ka, ņemot vērā iespējamo projekta realizācijas kontrakta parakstīšanas termiņu 2019. gadā, Uzņēmējam jāievēro energoefektivitātes normas jaunajām ēkām un konteineriem, kas ir aktuālas uz 2019. gadu saskaņā ar Ministru kabineta 2013. gada 9. jūlija noteikumu Nr. 383 5.pielikumu.  | Būvprojekta risinājumiem, t.sk. ēku energoefektivitātes normām, ir jāatbilst normatīvo aktu prasībām būvatļaujas ar projektēšanas nosacījumiem izsniegšanas brīdī, neatkarīgi no līguma noslēgšanas brīža. |
| **23.** | Prasību pie Pretendenta kvalifikācijas p.2 ir uzstādītas prasības pie sistēmas aprobācijas un adaptācijas divās dzelzceļa stacijās un saskaņā ar ES divu dažādu dzelzceļa tīklu adminsitrāciju konkrētām prasībām. Zinot, ka Latvijas dzelzceļu vadības tehnoloģija ir daudz tuvāka 1520 mm platuma dzelzceļiem, kas, neņemot vērā normatīvos dokumentus, ir apstiprināts arī ar kvalifikācijas prasībām pie MPC sistēmu piegādātājiem, kur skaidri tiek prasīta pieredze MPC sistēmu ieviešanā 1520 mm dzelzceļa sliežu infrastruktūrā, lūdzam paskaidrot, kāpēc šajā gadījumā ir nepieciešama pieredze tikai ES dzelzceļa tīklos un vai var tikt pieņemta analoģiskā pieredze, iegūta ārpus ES 1520 mm sliežu dzelzceļu infrastruktūrā? | Apstiprinām, ka tiks pieņemta analoģiskā sistēmas adaptācijas  pieredze divu dažādu dzelzceļa administrāciju stacijās, ja ir veikta centralizācijas adaptācijas standartizācija un sertificēšana saskaņā ar  Pasūtītāja prasību 3.sējuma 4.sadaļas 3.2.punktā noteikto. |
| **24.** | Dokumentā „VOLUME III. EMPLOYER’S REQUIREMENTS FOR SIGNALLING SYSTEM SECTION 4  Tehniskās prasības projektējamām sistēmām” p. 6.7. pārskaitījums(i) ir prasība, lai Apakšuzņēmējs piegādātu un uzstādītu vadības avārijas rezerves shēmu izmantošanai pilnās darbības kļūmes gadījumā. Lūdzam paskaidrot, kas tā par shēmu un kādas ir prasības pie tās drošības. | Pasūtītāja prasību 3.sējuma 4.sadaļas 6.7.punkta prasība nozīmē, ka Uzņēmējam jānodrošina stacijas mnemoshēma uz plāksnes (metāla) ar iespēju tajā nostiprināt magnētus. Ierīce tiek izmantota avārijas situācijās vilcienu kustības organizēšanai, ja nav iespējams izmantot stacijas dežuranta darba vietu. |
| **25.** | Dokumentā „VOLUME III. EMPLOYER’S REQUIREMENTS FOR SIGNALLING SYSTEM SECTION  7  SCOPE  OF  ITEMS” (p. 12.1, 12.2, 12.3 – pašās beigās) ir frāze  "This  item also includes all the trenching for the provisional situations".  Lūdzam paskaidrot, kas tieši ir domāts ar frāzi "the provisional situations". | Pasūtītāja prasību 3.sējuma 7.sadaļas 12.1, 12.2. un 12.3. punkta prasības attiecas uz gadījumiem, ja Uzņēmējs būvniecības gaitā piemēros pagaidu tehniskos risinājumus (piemēram, tehniskie risinājumi pirms stacijas nodošanas ekspluatācijā, ierīču pieslēgums pēc pagaidu shēmas testiem u.c.),  |
| **26.** | VAS “Latvijas dzelzceļš” (turpmāk - Pasūtītājs) rīkotā atklātā konkursa „Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvniecība” (iepirkuma identifikācijas Nr. LDZ 2019/5-IB/6.2.1.2/16/I/001/01-04), (turpmāk – Konkurss ), 2019.gada 10.jūlija grozījumos Nr. 2, Pasūtītājs ir veicis būtiskas izmaiņas, attiecībā uz Pretendenta un Pretendenta personāla kvalifikācijas prasībām, kas jāizpilda pašam Pretendentam, bez apakšuzņēmēju piesaistes. Ņemot vērā, ka šāda prasība izmaina pretendentu sadarbības struktūru, nepieciešams vienoties par uzņēmumu sadarbību un noslēgt piegādātāju apvienības līgumu. Ārzemju partneriem šāda lēmuma pieņemšanai ir nepieciešams veikt dažādas risku analīzes, saņemt saskaņojumus, izstrādāt un visu personas apvienības biedru vadības struktūrās saskaņot apvienības līgumu. Lūdzam rast iespēju pagarināt Konkursa iesniegšanas termiņu līdz 2019.gada 01.septembrim. | Pasūtītājs, veicot grozījumus Nr.2, nav veicis izmaiņas attiecībā uz pretendenta un pretendenta personāla kvalifikācijas prasībām un nav liedzis pretendentam iespēju izvēlēties pretendēt uz iepirkumu pašam, nepieciešamības gadījumā slēdzot apakšuzņēmuma līgumu ar trešajām personām, vai arī apvienoties ar citiem subjektiem un pretendēt uz iepirkumu kopīgi kā personu apvienībai. Grozījums ir veikts ievērojot 2017.gada 28.marta Ministru kabineta noteikumu Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 2.15.apakšpunkta regulējumu, lai paskaidrotu noteikumus, kā gadījumā, ja pretendents nolems veidot piegādātāju apvienību, piegādātāju apvienībām ir jāizpilda prasības attiecībā uz tehniskajām un profesionālajām spējām. Ņemot vērā iepriekš minēto, termiņš netiek pagarināts. |
| **27.** | Lai mūsu kā starptautisku dalībnieku apvienības risinājumā pienācīgi ņemtu vērā izmaiņas atklātā konkursa nolikumā, ir nepieciešama koordinācija ar partneriem no dažādām valstīm.Lai sagatavotu piedāvājumu, kas pilnībā atbilst Jūsu prasībām un ir saskaņā ar šī Konkursa nolikumu, lūdzam pagarināt iesniegšanas datumu par 10 dienām, līdz 2019.gada 12.augustam.Atsauce - Grozījumi Nr. 2 (10.07.2019). | Skatīt atbildi uz 26.jautājumu. |
| **28.** | Atsaucoties uz Grozījumu Nr.2 punktiem 9 un 10, kas groza Nolikuma p. 6.2.15. un 6.2.18.,un ņemot vērā faktu, ka Nolikuma 4. Pielikuma 8. Veidlapas Tabula Nr.2 netika grozīta, lūdzam Jūs apstiprināt, ka mūsu izpratne ir pareiza par to, ka Pretendents var izpildīt nolikuma 6.2.15.un 6.2.18. punktu prasības, balstoties uz norādīto personu/apakšuzņēmēju pieredzi un kvalifikāciju.Atsauce – Nolikums p. 6.2.15. un 6.2.18. | Apstiprinām, ka pretendents var izpildīt nolikuma 6.2.15. un 6.2.18.punktu prasības, balstoties uz norādīto personu/apakšuzņēmēju pieredzi un kvalifikāciju. |
| **29.** | Iepirkuma nolikuma 2.pielikuma - Prasības pretendenta pieredzei, 5.punktā ir noteikts, ka Pretendentam ir jābūt pieredzei vismaz 1 (vienā) projektēšanas un izbūves / pārbūves objektā, kurā veikti elektroapgādes un elektroietaišu darbi, kur būvdarbu vērtības kopsumma ir vismaz 2 000 000,00 EUR (divi miljoni euro) bez PVN.Šī prasība varētu radīt mākslīgu konkurences ierobežojumu, jo prasības var izpildīt tikai viens vai divi pretendenti. **Lūdzam Pasūtītāju mainīt** šo prasību, kā tas ir noteikts Pretendenta pieredzes 3. punktā un 6.punktā (atsauce 2.pielikuma preambulā), dodot iespēju Pretendentiem pieredzi pierādīt ar atsevišķiem līgumiem / objektiem. | Prasības pretendenta pieredzei ir prasītas līdzvērtīgas iepirkuma priekšmeta apjomam, lai pasūtītājs spētu pārliecināties par to, ka pretendentam ir pieredze līdzīgā objektā un tas spētu realizēt iepirkuma priekšmetu pilnā apjomā.  |
| **30.** | Pasūtītājs 2019.gada 10.jūlija grozījumos Nr.2 ir veicis izmaiņas Iepirkuma nolikuma 6.2.15.punktā un 6.2.18.punktā, nosakot, ka Pretendentam pašam ir jānodrošina konkrētas kvalifikācijas prasības. Ņemot vērā, ka šīs izmaiņas ir pretrunā ar Sabiedrisko pakalpojumu sniedzēju iepirkumu likuma 51. panta (8).daļai: *Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura*,” kā arī Eiropas Savienības Tiesas 2016.gada 14.janvāra sprieduma lietā C-234/14, 53.punktā noteikto, ka: “*Paša pretendenta ziņā ir izvēlēties, vai nu pretendēt uz iepirkumu pašam, nepieciešamības gadījumā slēdzot apakšuzņēmuma līgumu ar trešajām personām, vai arī apvienoties ar citiem subjektiem un pretendēt uz iepirkumu kopīgi kā personu apvienībai*,” **lūdzam Pasūtītāju** grozīt Iepirkuma nolikumu un atcelt nosacījumu, ka *prasību var izpildīt viens no piegādātāju apvienības dalībniekiem vai piegādātāju apvienības dalībnieki kopā.* | Pasūtītājs, grozot šos nolikuma punktus, nav liedzis pretendentam iespēju izvēlēties pretendēt uz iepirkumu pašam, nepieciešamības gadījumā slēdzot apakšuzņēmuma līgumu ar trešajām personām, vai arī apvienoties ar citiem subjektiem un pretendēt uz iepirkumu kopīgi kā personu apvienībai. Grozījums ir veikts ievērojot 2017.gada 28.marta Ministru kabineta noteikumu Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 2.15.apakšpunkta regulējumu, lai paskaidrotu noteikumus, kā gadījumā, ja pretendents nolems veidot piegādātāju apvienību, piegādātāju apvienībām ir jāizpilda prasības attiecībā uz tehniskajām un profesionālajām spējām. |
| **31.** | Nolikuma grozījumos Nr.2, punktā 29 ir minēts: “*Atklāta konkursa nolikuma 3.pielikuma 12.punkta otrajā teikumā aiz vārda „projektētājiem” svītrot vārdus „un būvdarbu vadītājiem””*.Pārlasot 3.pielikuma 12.punktu, secinājām, ka minētie grozījumu neattiecas uz nolikuma 3. pielikuma 12.punktu. Lūdzam precizēt, uz kuru nolikuma punktu attiecas nolikuma grozījumu Nr.2 29 punkts. | Skatīt atbildi uz 7.jautājumu. |
| **32.** | Ņemot vērā iepriekš uzdotos jautājumus, lūdzam pagarināt piedāvājuma iesniegšanas termiņu par 1 (vienu) mēnesi. | Skatīt atbildi uz 26.jautājumu. |